open-index/open-wikipedia-markdown huggingface dataset:
गोथिक कला

**गोथिक कला** मध्यकालीन यूरोप के कला के एगो इस्टाइल हवे जे उत्तरी फ्रांस के इलाका में तकरीबन 12वीं सदी में रोमनेस्क कला से जनमल आ पूरा पच्छिमी यूरोप आ मध्य आ पूरबी यूरोप के कुछ हिस्सन में फइल गइल; एकर सभसे बेसी परभाव गोथिक आर्किटेक्चर के रूप में देखे के मिले ला। 14वीं सदी में, ढेर सुघराव लिहले, इंटरनेशनल गोथिक कला के बिकास भइल जे 15वीं सदी ले जारी रहल। 16 सदी ले ई कला पर्भावशाली रहल जबतक ले कि रेनासां कला (पुनर्जागरण के जमाना के आर्ट) में ई समाहित ना भ गइल।

शुरूआती गोथिक कला के नमूना बिसाल आ भारी-भरकम आर्किटेक्चर रहल। ईसाई कला के प्रवृत्ति धर्मवादी रहे जेह में बाइबिल के पुराना आ नया टेस्टामेंट के कथा सभ के देखवल गइल। एही दौर में अपने आप सेकुलर कला (जे धर्म के परभाव से अलग रहल) के बिकास भी भइल।

## इहो देखल जाय
* रोमनेस्क कला
* रेनासाँ आर्ट
* बाइजेंटाइन आर्ट

श्रेणी:कला
रोमनेस्क कला

**रोमानिस्क आर्ट** चाहे **रोमनेस्क आर्ट** (; *रोम'नॆस्क*) यूरोप के कला हवे जे 1000 ईसवी से ले के 12वीं सदी में गोथिक शैली के उदभव तक ले रहल। एकरे ठीक पहिले के समय के कला के प्री-रोमानिस्क आर्ट के नाँव से जानल जाल; एह टर्मावली के इस्तेमाल 19वीं सदी के कला इतिहासकार लोग कइल। रोमनेस्क कला कई मायने में रोमन सभ्यता आ कला से आपन चीज लिहलस जइसे कि गोल मेहराब (आर्च); बाकी कई गो नाया फीचर भी एह जमाना में आइल जइसे कि बैरल वाल्ट, एप्सीज आ एकान्थस-लीफ डेकोरेशन। पेंटिंग के मामिला में ई कला बाइजेंटाइन आर्ट से भी परभावित रहल।

## इहो देखल जाय
* गोथिक कला
* बाइजेंटाइन आर्ट

श्रेणी:कला
चार्ली चैपलिन

सर **चार्ल्स स्पेंसर चैप्लिन**, केबीई, () (16 अप्रैल 1889 – 25 दिसंबर 1977) एगो अंगरेज कामिक एक्टर, फिलिम निर्माता आ कंपोजर रहलें। ई बिना बोले वाली फिलिम सभ के जमाना में परसिद्धि पवलें। इनके बनावल सीरीज "दि ट्रांप" के पूरा दुनिया में परसिद्धि मिलल आ ई फिलिम जगत के बहुत परभावशाली हस्ती लोग में से एक गिनल जालें। बचपन से एक्टिंग के शुरुआत करे वाला चैप्लिन, 1977 में अपना निधन तक, 75 बरिस ले फिलिम में काम कइलें। इनके काम के अतितारीफी भी मिलल आ बिबादास्पद ब्यक्ति भी रहलें।

श्रेणी:1889 में जनम
श्रेणी:1977 में निधन
श्रेणी:अंगरेज लोग
श्रेणी:फिलिम प्रोड्यूसर
श्रेणी:एक्टर आ ऐक्ट्रेस
बाइजेंटाइन आर्ट

**बाइजेंटाइन आर्ट** चाहे **बाइजेंटाइन कला** () में आइसन कला सभ के सामिल कइल जाला जे पूरबी यूरोपीय साम्राज्य (बाइजेंटाइन साम्राज्य) के दौरान ईसाई ग्रीक कलात्मक चीजन के प्रतिनिधित्व करे लीं। एह में ऊ देस आ इलाका भी सामिल कइल जालें जहाँ के कला एह साम्राज्य के कला से परभावित भइल। बाइजेंटाइन साम्राज्य के उदय रोम के पतन से भइल आ 1453 में कुस्तुन्तुनिया के पतन ले ई साम्राज्य रहल। एकर कलात्मक बिरासत एह इलाका के अलावा कई मुस्लिम देसन तक में ब्याप्त बा जे रूम सागरी (भूमध्यसागरी) इलाका में रहलें।

## इहो देखल जाय
* गोथिक कला
* रेनासाँ आर्ट

श्रेणी:कला
पूँजीवाद

**पूँजीवाद** भा **कैपिटलिज्म** एगो अइसन आर्थिक बेवस्था (इकोनामिक सिस्टम) हवे जेह में उत्पादन के साधन सभ पर निजी अधिकार रहे ला।

श्रेणी:पूँजीवाद
पोपोकैटेपिटल

**पोपोकैटेपिटल** (; *पोपोकतॆपेत्ल* ) मध्य मैक्सिको में एगो सक्रिय स्तरित ज्वालामुखी (स्ट्रेटावल्कैनो) बाटे। एकर बिस्तार प्यूएब्ला आ मोरेलोस राज्यन में बा आ ई ट्रांस-मैक्सिकन जवालामुखी पेटी के पूरबी हिस्सा में स्थित बाटे। एकर ऊँचाई  बाटे आ एह तरीका से ई *पिको दे ओरिजाबा* के बाद मैक्सिको में दुसरा सभसे ऊँच परबत हवे।

पहिले एह परबत पर ग्लेशियर पावल जायँ आ अइसन मैक्सिको के तीन गो परबत सभ में इहो एगो रहल। बाद में इहाँ के ग्लेशियर खतम हो गइलें, कुछ जलवायु बदलाव के कारण आ कुछ ज्वालामुखी के सक्रियता बढ़े के कारण। एहपर बरफ अबो पावल जाले बाकी ग्लेशियर के चीन्हा ना मिले ला, जइसे कि *क्रिवास* वगैरह लच्छन।

एह परबत के मैक्सिको शहर से दूरी लगभग 70 किलोमीटर बा आ अक्सरहा एकरा के शहर से देखल भी जा सके ला जे मौसम आ वायुमंडली दशा पर निर्भर करे ला।

## नोट


## संदर्भ

श्रेणी:उत्तर अमेरिका के भूगोल
ओजोस देल सालादो

**ओजोस देल सालादो** भा **ओजोस डेल सैलाडो** () चिली-अर्जेंटाइना बाडर पर एगो सक्रिय स्तरित ज्वालामुखी (स्ट्रेटावल्कैनो) बाटे।  ऊँचाई वाला ई परबत दुनियाँ के सभसे ऊँच सक्रिय ज्वालामुखी हवे। पच्छिमी गोलार्ध आ दक्खिनी गोलार्ध में ई दुसरा सभसे ऊँच परबत हऽ आ चिली के सभसे ऊँच परबत हवे। ई पच्छिमी महादीप के सभसे ऊँच परबत एकांकागुआ () से करीबन  उत्तर मेंस्थित बाटे।

## संदर्भ

श्रेणी:दक्खिन अमेरिका के भूगोल
धम्मपद

**धम्मपद** बौद्ध काथा सभ के सइत के लिखल एगो ग्रंथ हऽ जेकरा बौद्ध जाना सभसे बेसि पढ़ेलन लोग। ई बुद्ध के वचन सभ के पद में लिखल ग्रंथ हवे। मूल धम्मपद थेरवाद बौद्ध शाखा के पाली ग्रंथावली के खुद्दक निकाय के हिस्सा हवे।

ई बौद्ध धर्म के सभसे बेसी पढ़ल जाए वाला पद हवें। बौद्ध बिद्वान बुद्धघोष के मानल ई बा कि ई पद सभ में निहित बचन अलग-अलग समय पर बुद्ध द्वारा कहल-बतावल गइलें जब उनके जिनगी आ संघ में बिबिध किसिम के दसा पैदा भइल जहाँ का कइल जाय ई बतावे के जरूरत रहल।

## संदर्भ

श्रेणी:बौद्ध ग्रंथ
वेग

कवनो जीनीस के **वेग** होकर स्तिथि के समय अवकलन के कहल जाला।
पोजीशन (वेक्टर)

भूमिति मे **स्तिथि** भा **स्तिथि सदीक** एगो सदीक राशि होखेला जे केवनो बिंदु के स्पेस मे स्तिथि बतावेला।
वायुमंडलीय दाब

**वायुमंडलीय दाब** () चाहे **बैरोमीट्रिक प्रेशर** () धरती के (या कौनों अन्य ग्रह के) वायुमंडल के भीतर हवा के दाब हवे। मानक दाब (स्टैंडर्ड प्रेशर) के चीन्हा **atm** हवे आ ई  परिभाषित कइल गइल बा, जे 760mm Hg (टॉर), 29.9212inchesHg, या 14.696psi के बरोबर होखे ला। आमतौर पर पृथिवी पर समुंद्र तल पर नापल जाए वाला औसत दाब 1 atm होला। ऊँचाई बढ़त जाए पर ई घटे ला।

## संदर्भ

श्रेणी:वायुमंडल
श्रेणी:वायुमंडल बिज्ञान
श्रेणी:मौसम बिज्ञान
भाप दाब

**भाप दाब** कौनों बंद सिस्टम में, थर्मोडाइनामिक इक्विलिब्रियम में निश्चित तापमान पर, भाप द्वारा एकरे ठोस/तरल अवस्था वाला पदार्थ पर पड़े वाला दाब हवे। भाप दाब एह बात के सूचक होला कि तरल पदार्थ केतना तेजी से भाप में बदली (इवैपोरेशन रेट)। कौनों पदार्थ के नार्मल ताप पर अगर भाप दाब बहुत बेसी होला, ओकरा के रसायन बिज्ञान में *वोलाटाइल* कहल जाला। 

आसान भाषा में, कौनों तरल पदार्थ के सतह के ऊपर मौजूद भाप जेतना दबाव ओह सतह पर डाले ला ओही के भाप दाब कहल जाला। अगर तरल पदार्थ के तापमान बढ़े तब ओह में मौजूद अणु (मोलिक्यूल) सभ के काइनाटिक ऊर्जा (गति के ऊर्जा) बढ़े ले आ बेसी अणु भाप के रूप में बदले लागे लें, एकरे चलते भाप दाब भी बढ़ जाला।

## संदर्भ

श्रेणी:मौसम बिज्ञान
श्रेणी:वायुमंडल बिज्ञान
फ्रेडरिक शोपें

[thumb|Chopin, [daguerreotype by Bisson, c. 1849
center|150px|alt=Chopin's signature]]
**फ्रेडरिक शोपें** (; 1 मार्च 1810 – 17 अक्टूबर 1849) एगो पोलैंडी संगीतकार आ पियानो बजावे वाला रहलें। रोमांटिक म्यूजिक के दौर में, इनका के बहुत पर्भावशाली संगीतकार लोग में गिनल जाला।

वारसा के डची में इनके जनम भइल आ 21 बरिस के उमिर में ई फ्रांस के राजधानी पेरिस में आ गइलें। इनके सगरी कंपोजीशन सभ में पियानो शामिल बा आ कई सारा कंपोजीशन अकेले पियानो पर बजावे खातिर बाड़ी सऽ। आपन कंपोजीशन बेच के आ पियानो सिखा के (जेकर ओह समय बहुत माँग रहल) ई आजीविका चलावें।

## संदर्भ

श्रेणी:संगीतकार
श्रेणी:1810 में जनम
श्रेणी:1849 में निधन
श्रेणी:पोलैंड के लोग
श्रेणी:फ्रांस के लोग
श्रेणी:पियानो बजवइया
रावण

**रावण** हिंदू धर्मग्रंथ आ महाकाव्य *[[रामायण]]* में आ अउरी रामकथा सभ में बर्णित लंका के राजा रहलें। रावण के शिव के भक्त, महाव पंडित, बिबिध बिद्या सभ के जानकार आ सबल राजा के रूप में मनल गइल बा। कथा में रावण के दस सिर वाला (दशानन) बतावल गइल बा जे कुछ बिद्वान लोग के अनुसार छहों शास्त्र आ चारों बेद के ज्ञान रखे वाला के चीन्हा के रूप में मानल जाला। रावण के वीणा बजावे में निपुण कलाकार के रूप में भी चित्रण मिले ला। एकरे सभ के बावजूद रावण देवता लोगन पर बिजय पावल चाहें अइसन कथा में बर्णित बा।

रामायण में रावण राम के पत्नी सीता के हरण कइ लेलें जे लक्ष्मण द्वारा रावण के बहिन सुपनखा के नाक काटे के बदला लेवे के कारण कइल बतावल गइल बा। राम-रावण के जुद्ध रामायण के चरम घटना हवे जेह में राम के बिजय होले।

हिंदू धर्म के अलावा रावण के जिकिर बौद्ध आ जैन ग्रंथ सभ में भी मिले ला।

## संदर्भ

श्रेणी:रामायण
लेजर

आसान भाषा में, **लेजर** चाहे **लेस़र** एगो अइसन उपकरण हवे जेकरे द्वारा प्रकाश के किरन के एकदम सकेत आ निश्चित मार्ग पर भेजल जा सके ला जवना से कि ऊ प्रकाश के किरण सभ आम प्रकाश से कुछ अलग गुन हासिल क लेला आ कई किसिम के इस्तेमाल में आ सके ला। अइसन उपकरण द्वारा निकले वाली किरन के भी लेजर कहल जाला; लेजर लाइट, लेजर किरन वगैरह भी कहल जाला। बैज्ञानिक भाषा में लेसर शब्द (Light Amplification by Stimulated Emission of Radiation) के छोट रूप हवे। मने कि अइसन उपकरण जेह में रेडियेशन एमिशन (प्रकाश) के स्टीमुलेट कइ के ओकरा के संबर्धित (एम्पलीफाई) क दिहल जाला।

पहिली बेर लेजर 1960 में थियोडोर एच मेमैन द्वारा ह्यूजेज रिसर्च लैब में बनावल गइल जे चार्ल्स हार्ड टाउंस आ आर्थर लियोनार्ड श्वालो के सैद्धांतिक काम पर आधारित रहल।

## संदर्भ

श्रेणी:लेजर
श्रेणी:भौतिकी
बारूद

**बारूद** जेकरा के अंग्रेजी में **गन पावडर** भा **ब्लैक पाउडर** कहल जाला, एक तरह के बिस्फोटक पदार्थ हवे जे चिंगारी पकड़ले पर तेज आवाज आ धुआँ के साथे तेजी से जरे ला। ई एक तरह के रासायनिक मिक्सचर हवे जेह में गंधक, चारकोल (मोलायम लकड़ी के कोइला) आ शोरा (साल्टपिटर) मिलल होला। एकरे बिस्फोटक लच्छन के कारण ई पड़ाका बनावे, बिबिध किसिम के बंदूक आ हथियारन में आ अउरी कई किसिम के बिस्फोट करे में इस्तेमाल होखे ला।

मनुष्य द्वारा बनावल ई पहिला बिस्फोटक पदार्थ हवे। आमतौर पर एह में 75% शोरा, 15% चारकोल आ 10% गंधक होला। चारकोल आ गंधक एकरा तेजी से जरे में ईंधन के काम करे लें जबकि शोरा ऑक्सीडाइजर होला।

## संदर्भ

श्रेणी:बिस्फोटक
श्रेणी:चाइनीज आबिस्कार
पहिया

**चक्का** चाहे **पहिया** मूल रूप में अइसन वृत्ताकार ठोस चीज होला जे एगो धुरी के सहारे घूम सके ला आ आमतौर पर गाड़ी-बाहन में इस्तेमाल होला। एकर आबिस्कार मानवता के इतिहास के एगो बड़हन घटना मानल जाला जेकरे बाद आदमी भारी सामान के आसानी से एक जगह से दुसरे जगह ले जाए में सक्षम भ गइल। पुराना आदिम जमाना के चक्का सभ फेड के काट के ओकरे गोलाई के इस्तेमाल करत, बीचा में धुरी पेस के बनावल जायँ। वर्तमान में बिबिध तरह के चक्का इस्तमाल में बाने जिनहन में आमतौर पर टायर के इस्तमाल भी होला।

## संदर्भ
पुल

**पुल** चाहे **ब्रिज** () अइसन ढाँचा होला जे रस्ता में आवे वाला बेवधान के पार करे खातिर बनावल गइल होला ताकि ऊपर से आवागमन हो सके आ नीचे के चीज भी बाधित न होखे। आमतौर पर पुल कौनों घाटी में, नदी के ऊपर, झील के ऊपर, कौनों दुसरे किसिम के रस्ता के ऊपर बनावल जालें। आदिम काल में छोट जलधारा पार करे खातिर गिरल फेड से काम लिहल जाय, बाद में पुल के निर्माण लकड़ी, पाथर नियन चीजन से होखे लागल आ अब कंक्रीट, लोहा आ केबिल के इस्तेमाल से बड़े-बड़े पुल बनावल जा रहल बाड़ें।

इनहन के बनावे के तरीका के आधार पर अलग-अलग प्रकार में बाँटल जाला।

खाली पैदल चले वाला लोगन के पास होखे खातिर बनावल गइल पुल के पैदल पुल कहल जाला जबकि कौनों रेल लाइन भा सड़क के ऊपर से गुजरे खातिर बनावल गइल पुल सभ के ओभरब्रिज कहल जाला।

## इहो देखल जाय
* पैदल पुल
* ओभरब्रिज
* वियाडक्ट

## संदर्भ
प्योत्र इलिच चाइकोफ़्सकी

**प्योत्र इलिच चाइकोफ़्सकी** ( 7 मई 1840 &nbsp;– 6 नवंबर  1893) रूस के एगो परसिद्ध संगीतकार रहलें। ई पहिला रूसी संगीतकार रहलें जिनके दुनियाँ भर में ब्यापक पहिचान आ सम्मान मिलल। इनके जमाना रोमांटिक म्यूजिक के जमाना रहल जेह दौर में ई आपन रचना कइलें। इनकर काम खाती रूस के सम्राट तिसरा अलेक्जेंडर इनके सम्मानित कइलें आ जिनगी भर खाती पेंशन जारी कइलें।

## नोट




## संदर्भ

श्रेणी:रूस के लोग
इगोर स्त्रविन्सकी

**इगोर स्त्रविन्सकी** (; 17 जून [O.S. 5 जून] 1882 – 6 अप्रैल 1971) रूस में जनमल एगो संगीतकार, पियानो बजावेवाला आ म्यूजिक कंडक्टर रहलें। इनका के बीसवीं सदी के सभसे परभावशाली रूसी संगीतकार लोग में गिनल जाला। 

*दि फायरबर्ड* (1910), *पेत्रुस्का* (1911), आ *दि राइट ऑफ़ स्प्रिंग* (1913) इनके शुरूआती रचना रहलीं जिनहन से इनके ब्यापक पहिचान मिलल।

## संदर्भ

श्रेणी:रूस के लोग
श्रेणी:1882 में जनम
श्रेणी:1971 में निधन
लुई आर्मस्ट्रांग

**लुई डेनियल आर्मस्ट्रांग** (; 4 अगस्त 1901 – 6 जुलाई 1971) एगो अमेरिकी ट्रंपेट बजावे वाला, संगीतकार (कंपोजर), आ गायक रहलें जे कभी-कभार एक्टिंग भी कइलें। इनका के जाज़ म्यूजिक में सभसे पर्भावशाली लोगन में गिनल जाला। इनके कैरियर 1920 के दशक से ले के 1960 के दशक ले रहल आ जाज़ म्यूजिक के अलग-अलग जमाना में आपन योगदान दिहलें।

## संदर्भ

श्रेणी:अमेरिका के लोग
द बीटल्स

***द बीटल्स*** () एगो अंग्रेजी रॉक बैंड रहल जे 1960 में लिवरपूल में अस्तित्व में आइल। बैंड के प्रमुख कलाकार लोग जॉन लेनन, पॉल मेकारटनि, जोर्ज हैरिसन और रिंगो स्टार रहल आ संजुक्त रूप से इनहन लोग के *दि बीटल्स* के नाँव से पहिचान मिलल। रॉक बैंड के इतिहास में बीटल्स के सभसे परभावशाली मानल जाला।

## संदर्भ

श्रेणी:अंगरेज लोग
पार्टन (कण भौतिकी)

भौतिकी मे **पार्टन नमूना** हैड्रॉन सभ के एगो नामुना हऽ।
क्वीन्स

**क्वीन्स** न्यू यॉर्क के पांच गो बरो मे ले एगो बरो बा। ई न्यूयार्क शहर के पाँच गो बरो (borough) में से सभसे पूरबी बरो हवे आ ब्रुकलिन आ लांग आइलैंड बरो से सटल बाटे। एकरे पुरुब ओर नसाऊ काउंटी बाटे आ ई मानहट्टन आ दि ब्रोंक्स बरो के साथे जलसीमा साझा करे ला। 1899 से क्वींस काउंटी के नाँव से जानल जाए वाला ई इलाका ब्रुकलिन के बाद सभसे ढेर जनसंख्या वाला इलाका हवे जहाँ 2017 में अनुमान के मोताबिक 23,58,582 लोग निवास करत रहल; एह में ज्यादेतर लोग (लगभग 48%) बिदेसी जनम वाला बा। ई काउंटी न्यूयार्क राज्य के दुसरा सभसे ढेर आबादी वाली काउंटी भी हवे। ई दुनियाँ के सभसे बेसी नृजातीय बिबिधता वाला शहरी क्षेत्र हवे।

## संदर्भ

श्रेणी:न्यू यॉर्क सिटी
लॉस एंजिलिस

**लॉस एंजिलिस** चाहे **एलए** कैलिफोर्निया के सभ से बेसी परसिद्ध नगर बा आ अमेरिका के दोसरका सबसे परसिद्ध नगर बाटे।

## संदर्भ

श्रेणी:कैलिफोर्निया के शहर आ कस्बा
श्रेणी:कैलिफोर्निया
पीएचडी

**पीएचडी** (Ph.D) चाहे **डॉक्टर ऑफ फिलोसॉफी** सभ से बड़हन उपाधी हऽ जेवना मे केवनो बिसय मे कोनो विस्वविद्यालय दिहेला।
अल्बर्ट आइंस्टीन पुरस्कार

**अल्बर्ट आइंस्टीन पुरस्कार** सैद्धांतिक भौतिकी मे एगो पुरस्कार रहे जेकरा लेविस आ रोसा स्ट्रॉस स्मृति फंड दिहत रहे।
सैद्धांतिक भौतिकी

**सैद्धांतिक भौतिकी** भौतिकी के एगो साखा हऽ जेहमे बस्तुअन के गनितिय नमुना आ अमुरतन प काज होखेला जेकरा से प्रकृतिक घटना प सोध करे मे आसानी होखेला।

श्रेणी:भौतिकी के उपशाखा
श्रेणी:भौतिकी
सभ्यता दुआर

**सभ्यता दुआर** भारत के बिहार राज्य के पटना नगर मे गंगा नदी के तिरे एगो बलुइया पथल के बनल एगो दुआर हऽ। ई दुआर मौर्य इस्टाइल के एगो उदाहरन हऽ जेवन की पाटलिपुत्र के गउरबसाली इतिहास आ बिहार के सा सभ्यता के देखावेला। हेकर कल्पना लेफ्टीनेंट जनरल श्रीनिवास कुमार सिन्हा कइले रहीं। ई 32 मीटर ऊँच हऽ आ गेटवे ऑफ़ इंडिया (26 मीटर) ले 6 मीटर बेसी ऊँच हऽ। हेकरा बनावे मे 5 करोड़ के खरचा आइल रहे। हई समारक सम्राट अशोक अंताराष्ट्रिय कन्वेंशन केंद्र के प्रंगान मे 1 एकड़ मे छितरल बा। हेकरा प मेगस्थनीज, अशोक, बुद्ध आ महावीर के कहल बात लिखल बा। बिहार के मुख्यमंत्री नीतीश कुमार जी हेकर उदघाटन 21 मई 2018 के कइले रहीं।

श्रेणी:पटना
सम्राट अशोक अंताराष्ट्रिय कन्वेंशन केंद्र

** सम्राट अशोक अंताराष्ट्रिय कन्वेंशन केंद्र** उत्तर गाँधी मैदान देने एगो कन्वेंशन केंद्र हऽ। हेकर सिलान्यास नीतीश कुमार जी ८ फरवरी २०१४ के कइले रहीं।

## संदर्भ
गेटवे ऑफ़ इंडिया

**गेटवे ऑफ़ इंडिया** भारत के मुंबई नगर मे एगो समारक हवे।

## संदर्भ

श्रेणी:मुंबई
पटना संग्रहालय

**पटना संग्रहालय** भारत के बिहार राज्य मे एगो संग्रहालय हऽ जेवन की ३ अप्रिल १९१७ मे ब्रिटिश राज बजी चालू भइल रहे। हेमे मुगल आ राजपुत कला के परयोग भइल बा आ हेकरा जादुओ घर नाम से जानल जाला।

## संदर्भ
अनारकली ऑफ आरा

**अनारकली ऑफ आरा** (कैथी: 𑂃𑂢𑂰𑂩𑂍𑂪𑂲 𑂄𑂤 𑂄𑂩𑂰) एगो भारतीय फिलिम हऽ। एह फिलिम मे स्वरा भास्कर जी मुख्य भूमिका मे बानी जेहमे उहाँ के बिहार के आरा नगर के एगो नचानिया के भूमिका मे हईं। ई फिमिल २४ मार्च २०१७ के पर्दरसन ला लागल रहे। स्वरा भास्कर आपन रोल ला ६३वां फिल्मफेयर पुरस्कार मे सभसे नीमन अदाकारा ला नमंकित भइल रहीं।

## कथा

*अनारकली ऑफ आरा*' अनारकली (स्वरा भास्कर) के कथा हऽ, जे दु अरथ वला गीतन प नाच के आपन जिनगी चालावेले। एगो नाच मे नाचत बजी धर्मेन्द्र चौहान, ओहीजा के विश्वविद्यालय के कुलपति ओकर इज्जत प हाथ डाले के प्रयास करऽता।

## संदर्भ
देसवा

**देसवा** एगो भारत मे बनल भोजपुरी फिलिम हऽ जेकरा डाइरेक्टर आ लेखक नीतिन चंद्र हवें। ई अभिनेत्री नीतू चंद्रा के बनावल पाहिलका फिलिम ह।

## संदर्भ

श्रेणी:भोजपुरी-भाषा के फिलिम
गैंग्स ऑफ वासेपुर - भाग 1

**गैंग्स ऑफ वासेपुर** एगो हिंदीफिलिम हवे जेवन की २०१२ मे आइल रहे।
यूसी ब्राउजर

**यूसी ब्राउजर** एगो वेब ब्राउजर हऽ जेवना के चीनी कंपनी यूसी वेब बनइले बा।

श्रेणी:वेब ब्राउजर
बिहटा एयरफोर्स स्टेशन

**बिहटा वायुसेना पड़ाव** भारतीय वायू सेना के एगो कैम्प हऽ जेवन की बिहटा, बिहार मे बा।
शेर शाह सूरी के मकबरा

**श्री शेर शाह सूरी के मकबरा** सासाराम, बिहार में स्थापित  बा। ई मकबरा के निर्माण श्री शेर शाह सूरी के चिरस्मरण ला बनावल गइल बा,जे बिहार के एगो पठान रहले। उ उत्तर भारत मे मुगल साम्राज्य के पराजित कर के सूरी साम्राज्य के स्थापना कइले रहले। उनकर मृत्यु  रबी अल-अउआल के दसवा दिन ९५२ चाहे १३ मई १५४५ के कालिंजर के किला मे एगो बारुध विस्फोट मे भइल रहे।

## स्थापत्य शैली
मकबरा ईन्डो-इस्लामीक शैली मे निर्मित बा। एकर संरचना मीर मोहम्मद अलीवाल खान कइले बारे। एकर निर्माण काल १५४० से १५४५ के बीच भइल रहे। एकर निर्माण एगो चौकोर मानव निर्मित पोखरा के मध्य मे बलुआ पत्थर से भइल बा। ई १२२ फुट ऊँच बा। एह के भारत के दुसीरका ताजमहल के रुप में चिन्हल जाला। मकबरा पोखरा के बीच एगो विशाल पीठिका पर बनावल बा। पीठिका के चारो कोण पर खूब सुन्नर गुम्बददार किओस्क खाड़ा बा। पीठिका के कोर के गोड़वरिया( सीढी़) के ढाचा देवल बा।, जे विशाल पत्थर द्वारा भूञा से जुरल बा। मुख्य मकबरा अष्टकोण परियोजना पर बनावल बा, जेकर टोच पर २२ मिटर विस्तार वाला भव्य गुम्बज स्थापित बा। मकहरा तीन ताला बा। एकरा अगल-बगल सुशोभित गुम्बजवाला किओस्क बा, जे एक समये रङीन टाईल्स वर्क(लादिकाज) से शोभत रहे।

ई मकबरा के शेर शाह के जीनगी मे आ उनकर पुत ईस्लाम शाह के शासन काल में बनावल गइल। अन्तिम शिलालेख सूरी के मूअला के तिन महिना बाद पूर्ण भइल रहे।

## चित्र
### वर्तमान

File:" Tomb of Sher Shah Suri ".jpg
File:Sher Sah Suri Tomb Left side.jpg
File:Tomb of Shershah Suri.jpg
File:Tomb of Sher Shah Suri, 2008.jpg
File:"Tomb of Sher Shah Suri ".jpg
File:Side view of tomb of Sher shah suri.jpg
File:Sher Sah Suri Tomb.jpg


### प्राचीनतम

File:Distant view of Sher Shah Suri tomb - 1870s.jpg
File:Sher Shah Suri's Tomb, Sasaram, 1870 photograph.jpg
File:Sher Shah tomb.jpg
File:D. Robert - Tomb of Sher Shah, Sasaram, Bihar - Google Art Project.jpg


### तक्ती, माहिती

File:Tablet at the Tomb of Sher Shah Suri.jpg|प्राचीन तक्ती
File:Sher Sha Tomb, Sasaram 100 (180).jpg|माहिती तक्ती


श्रेणी:बिहार के इतिहास
रबी अल-अउआल

**रबी अल-अउआल** मुसलमानी पंचांग के तीसरका माह हटे। एह माह मे मिया लोग मिलाद(मोहम्मद साहेब के जनमदिन) मानावेलन।

श्रेणी:इस्लाम
हिजरी कलेंडर

**हिजरी कलेंडर** चाहे **मुसलमानी पंचांग** मीयाँ लोग के एगो चंद्रमा आधारित कैलेंडर ह जेह में बारह गो माह आ 354 चाहे 355 गो दिन होखे लें।

## महिन्ना
इस्लामी कलेंडर के बारह गो महिन्ना सभ के नाँव नीचे दिहल जा रहल बाटे:
# मोहर्रम
# सफ़र
# रबीउलअव्वल
# रबीउस्शानी
# जुमाद'ऊला
# जुमाद' आख़िर
# रजब
# शा'बान
# रमजान
# शव्वाल
# जिलकाद
# जिलहिज

श्रेणी:इस्लाम
श्रेणी:कैलेंडर
दसरथ माँझी

**दसरथ माँझी** जी (1929 से 17 अगस्त 2007) जीनका मे "माऊँटेन माएन" कहल जाला बिहार के गया जिला के गेहलउर गाँव के एगो एगो मजुरा रहीं। इहाँ के पहाड़ काट के 110 मीटर लमहर राह बनाइले रहीं।

श्रेणी:बिहार के लोग
श्रेणी:1934 में जनम
श्रेणी:2007 में निधन
गेहलउर

**गेहलउर** भारत के बिहार राज्य के गया जिला के मुहरा तहसिल मे एगो गाँव हऽ।

श्रेणी:गया जिला
गाँधी मैदान

**गाँधी मैदान** पटना नगर में गंगा नदी के लगे एगो मैदान बा। अंगरेज लोग के राज में ई गोल्फ कोर्स आ घोड़सवारी के मैदान के रूप में इस्तेमाल होखे। वर्तमान में ई बिबिध प्रकार के रैली, प्रदर्शन आ खेल के मैदान के रूप में इस्तेमाल होला। ई मैदान करीबन 60 एकड़ रकबा पर फइलल बाटे।

श्रेणी:पटना
अर्नेस्ट ऑरलैंडो लॉरेंस पुरस्कार

**अर्नेस्ट ऑरलैंडो लॉरेंस पुरस्कार** 1959 मे दिहल चालू भइल रहे आ ई हुनका के दिहल जाला अमेरीकी भउतिकी के दुनिया में चिन्ह दियाइले होखे।
गौर, नेपाल

**गौर नगरपालिका** नेपाल के प्रदेश संख्या 2 के रौतहट जिला में एगो शहर आ नगरपालिका बा। एह जिला के मुख्यालय (सदर मोकाम) भी हवे ।  इहाँ के 9 वार्ड मे कुल जनसंख्या 34,937 बाटे।

## संदर्भ

श्रेणी:प्रदेश संख्या 2 के नगरपालिका
बिस्कोमान भवन

**बिस्कोमान भवन** पटना आ बिहार मे सभ से लमहर इमारत हऽ। ई एगो सरकारी इमारत हऽ जेहमे कय गो कार्यालय बाड़ऽसन। ई 18 तल्ला ऊंचा बाटे। ऐमे जाए खातिर कौना सरकारी काम चाहे । 16 तल्ला पर के रेस्टोरेंट के बुकिंग होए के चाही जेकर 1 आदमी के भाड़ा 800 बा। बिस्कोमान भवन गांधी मैदान अ गोल घर के नजदीक बा। बिस्कोमान भवन के 16वा तल्ला 360 धीरे धीरे घुरेला।

## संदर्भ

श्रेणी:पटना
बोगोटा

आधिकारिक तौर पर **बोगोटा, डिस्ट्रिटो कैपिटल**, जेकरा छोट रूप से **बोगोटा, डीसी** आ **सेंटाफे** / **सांता फ़े बोगोटा** (1991 और 2000 के बीच) के नाँव से जानल जाए वाला कोलंबिया का सबसे बड़ा शहर है अउरी एहिजा के राजधानी हऽ, जेकर प्रशासन कैपिटल डिस्ट्रिक्ट के रूप में कइल जाला; हालांकि, अक्सरहा एकरा के  गलती से कुंडिनमर्का के हिस्से के रूप में बूझ लिहल जाला। बोगोटा कोलंबिया के विभागन के समान प्रशासनिक स्थिति के साथ पहिला क्रम के एगो क्षेत्रीय इकाई हवे। ई एह देस के राजनीतिक, आर्थिक, प्रशासनिक आ प्रमुख औद्योगिक केंद्र हऽ।

श्रेणी:कोलंबिया
विटामिन

**विटामिन** () अइसन जीवीय तत्व (ऑर्गेनिक मोलिक्यूल चाहे सेट ऑफ मॉलिक्यूल) होलें जे जटिल जीवधारी सभ के सेहत आ बढ़े खातिर कुछ अल्प मात्रा में जरूरी तत्व होखे लें। जानवर आ मनुष्यन के शरीर में मेटाबॉलिज्म खातिर इनहन के होखल आवश्यक होला। ई अउरी ऑर्गेनिक कंपाउंड सभ, जइसे की प्रोटीन, लिपिड, कार्बोहाइड्रेड वगैरह से एह मामिला में अलग होखे लें काहें कि जीवधारी सभ इनहन के सिंथेसिस अपना शरीर में जरूरत भर मात्रा में ना कइ पावे लें जेकरा चलते इनहन के आहार (भोजन) के जरिये हासिल कइल जरूरी हो जाला। जरूरी पोषक तत्व (एसेंशियल न्यूट्रीएंट) सभ में गिनल जाए वाला अउरी तीन किसिम के तत्व सभ - मिनरल्स, जरूरी फैटी एसिड आ जरूरी एमीनो एसिड सभ, के विटामिन में ना गिनल जाला।

विटामिन आमतौर पर प्राकृतिक कंपाउंड हवें जे आहार के चीज सभ में अल्प मात्रा में मिले लें; आहार से इनहन के पुरती ना होखे पर अलग-अलग रोग हो सके लें (तकनीकी भाषा में एह रोग सभ के *डिफिशिएन्सी सिंड्रोम* कहल जाला, मने की कमी के कारण उपजे वाला लच्छन भा रोग)।

विटामिन शब्द के इस्तेमाल वारसा में जनमल बिग्यानी कैसीमीर फंक द्वारा 1911 में कइल गइल आ इनहन के नाँव खोज के क्रम में ए, बी, सी लगा के धराइल; खाली भर विटामिन के (K) के नाँव क्रम के आधार पर ना हवे।
मनुष्य के शरीर आ सेहत खाती 13 गो विटामिन सभ के जरूरत परे ला: विटामिन ए, विटामिन बी1, विटामिन बी2, विटामिन बी3, विटामिन बी5, विटामिन बी6, विटामिन बी7, विटामिन बी9, विटामिन बी12, विटामिन सी, विटामिन डी, विटामिन ई आ विटामिन के।

## संदर्भ
विटामिन बी12

**विटामिन बी<sub>12</sub>** (Vitamin B12), जेकरा के **कोब्लामिन** (cobalamin) के नाँव से भी जानल जाला, पानी में घुल सके वाला एगो बिटामिन हवे जेकर जरूरत हर कोशिका में परे ला।

## संदर्भ

श्रेणी:विटामिन
चारमीनार

**चारमीनार** भारत के हैदराबाद नगर मे एगो परसिद्ध भवन बा। एकर निर्माण 1591 मे भइल आ सऊँसे बिस्व मे ई हैदराबाद के चिन्हासी के रूप मे आ भारत के कुछू बहुते जानल-मानल बिल्डिंग सभ में गिनल जाए वाली बिल्डिंग बा। लमसम 400 बरिस से एकरे ऊपरी तल्ला प महजिद बा आ इहाँ कए तरह के मेला तिहुआरो मनावल जाला। ई हैदराबाद के सभसे ढेर देखल घूमल जाए वाला पर्यटक आकर्षण भी हवे।

चारमीनार मूसी नदी के पुरबी तीर पर बाटे आ एकरे लगे के इलाका भीड़भाड़ वाला बजार के इलाका हवे। एकरा पच्छिम ओर परसिद्ध लाड बजार बा जेकरा के चूड़ी बजार के नाँव से भी जानल जाला। एकरे दक्खिन-पच्छिम में मक्का महजिद बाटे।

हैदराबाद के कुतुबशाही बंस के शासक मुहम्मद कुली क़ुतुब शाह एह इमारत के बनववलें। ई इतिहासी धरोहर हवे। भारतीय आर्कियोलॉजिकल सर्वे के लिस्ट में ई भवन दर्ज बा आ ई एगो संरक्षित इमारत हवे।

## फोटो गैलरी

File:Minaret of the Charminar.jpg|एगो मीनार
File:Charminar in detail.jpg|नगीचे से डिटेल
File:Clock of the Charminar.jpg|घड़ी
File:The interior view of Charminar.jpg|अंदर के हिस्सा
File:Mosque on Second Floor.jpg|दुसरे तल्ला पर महजिद
File:Panoramic morning view.jpg|चारमीनार के पैनोरमा व्यू


## प्रभाव
[225px|thumb|[पाकिस्तान के कराची में चारमीनार के नकल। एह चौराहा के चारमीनार चौरंगी कहल जाला।]]
2007 में पाकिस्तान में रहे वाला हैदराबादी मुसलमान लोग कराची शहर के बहादुराबाद मोहल्ला में मेन चौक पर एह चारमीनार के एगो छोटहन नकल तइयार कइल। ई बिल्डिंग मूल चारमीनार के छोटहन आ कम सजावटी नकल हवे बाकी एगो बहुत सुघर बिल्डिंग हवे। एह चौराहा के चारमीनार चौरंगी कहल जाला। 2015 में छपल एगो रपट के मोताबिक ई यूके के एगो संस्था द्वारा जारी लिस्ट में दुनियाँ के छठवाँ सभसे खूबसूरत गोलचक्कर के रूप में चिन्हित कइल गइल रहल।

परसिद्ध चाकलेट बनावे वाली कंपनी लिंट (Lindt) के अडेलबर्ट बोशर एह बिल्डिंग के एगो छोट पैमाना पर मॉडल बनवलें जे 50 किलोग्राम चाकलेट से बनल रहे आ एकरा के बनावे में तीन दिन के समय लागल रहे। ई मॉडल हैदरबाद के वेस्टिन में 25 आ 26 सितंबर 2010 के नुमाइश खातिर रखल गइल रहे।

चामीनार एक्सप्रेस भारतीय रेल के एगो रेलगाड़ी हवे जे एही बिल्डिंग के नाँव पर नाँव वाली गाड़ी हवे, ई हैदराबाद आ मद्रास (चेन्नई) के बीचा में चले ले।

पुराना समय के हैदराबाद रियासत में चले वाला सिक्का आ रुपिया के नोट सभ पर भी चारमीनार के बिल्डिंग के चित्र छपल रहे जे सभ ओह समय में चलन में रहलें।

ई इमारत हैदराबाद शहर के पहिचान के दर्जा हासिल क चुकल बाटे आ तेलंगाना राज्य के भी। ई तेलंगाना राज्य के राजकीय निशान पर दर्ज कइल गइल बा जेह में ई काकतीय तोरण (वारंगल गेट) के बीचा में देखावल गइल हवे।

## संदर्भ

श्रेणी:हैदराबाद
हुसैन सागर झील

**हुसैन सागर** भारतीय राज्य तेलंगाना के हैदराबाद शहर में एगो झील बा। एह झील के निर्माण इब्राहिम क़ुली क़ुतुब शाह करववले रहलें आ एकर नाँव हुसैन शाह वली के नाँव पर रखल हवे। मूसी नदी एह में गिरे ले आ झील के कुल रकबा लगभग 5.7 वर्ग किलोमीटर बाटे। झील के अधिकतम गहिराई 32 फीट बा।

ई हैदराबाद आ सिकंदराबाद के अलग भी करे ले।

## संदर्भ

श्रेणी:हैदराबाद
बर

भौतिकी मे, बर एगो अईसन जिनिस चाहे सिधांत हऽ जेकरा चलते केवनो वस्तू के अवस्था मे परिवरतन आवेला। बर केवनो भार वला चीझ के वेग बदल देला। बर घिचल चाहे ढकेले वला काजो के कहल जा सकेला। बर एगो सदिक राशी हऽ।
हेकर एसआई एकाई न्यूटन हऽ जेकरा **F** ले लउकावल जाला।

न्यूटन के दोसरका नियम के कहनाम हऽ कि "केवनो चिक्ष चाहे बस्तु प लागल बर होकर वेगमान के परिवरतन के दर जतना होखेला। जदी भार ना बदले तऽ बस्तू के परवेग कुलि बर के समानुपाती होला।

श्रेणी:भौतिकी
तिलंगी

**तिलंगी** भा **पतंगा** एगो अइसन जीनिस चाहे वस्तु हऽ जेकरा सुता के मदद से उड़ावल जाला। तिलंगी एगो पाँख नियन सतह के बनल होखेला जेकरा मे एगो सुता बन्हल रहेला। कोनो तिलंगी तबे उड़ेले जब हावा के दाबाव सतह के उपरा कम आ नीचवा बेसी होला। हावा जवना देने बहेला तवना देने तिलांगीयो जाले। एहिसे तिलंगी पऽ दुगो बर लागेला, एगो ऊपर देने आ एगो सोझा, एह दुनो बर के चलते जवन कुलि परिनाम बर तिलंगी पऽ लागेला तवना के सुता मे उत्त्पन भइल तान सम्हार लेवेला।

द्रव्यन के सिधांत सभ पनियो प लागेला एहिसे तिलंगी के परयोग पनियो मे कईल जा सकेला बाकिर आजकाल ई परचलन मे नइखे।

## संदर्भ

श्रेणी:खेलौना
मोती बी. ए.

**मोतीलाल उपाध्याय** (1 अगस्त 1919 — 18 जनवरी 2009) जिनके **मोती बी.ए.** के नाँव से बेसी जानल जाला, भोजपुरी, हिंदी आ उर्दू भाषा के गीतकार, कवि आ साहित्यकार रहलें। उत्तर प्रदेश के देवरिया जिला में बरहज के लगे जनमल मोती बीए के भोजपुरी भाषा के गीत सभ के हिंदी सिनेमा में अस्थापित करे के श्रेय दिहल जाला। एकरे अलावा ऊ हिंदी फिलिम सभ खाती गीत भी लिखलें आ कई फिलिम सभ में एक्टिंगवो कइलें।

## जीनगी
मोती बीए उत्तर प्रदेश के देवरिया जिला मे जनमलन। बिद्यालय के पढ़ाई किंग जॉर्ज स्कूल से 1934 मे पूरा कइलन। फेर बनारस हिंदू विश्वविद्यालय से 1938 मे बीए कइलन।

## पेसा
1944 से 1952 ले ई गीतकार आ संगीतकार रहलन। मोती बीए पंचोली आ फिल्मीस्तान जस कंपनी मे काम कइलन। 1952 मे देवरिया श्री कृष्ण इंटर कॉलेज मे ई प्राध्यापक बनलन।

## रचना
* लतिका
* प्रतिबिम्बनी
* शेक्सपियर के सॉनेट का हिंदी पद्यानुवाद
* सेमर के फूल
* तुलसी रसायन
* मोती के मुक्तक
* महुआबारी
* बन बन बोले कोइलिआ

## पुरस्कार आ मान
* 2001 मे भोजपुरी में भासा सम्मान पुरस्कार मिलल।

## संदर्भ

श्रेणी:1919 में जनम
श्रेणी:2009 में निधन
श्रेणी:देवरिया जिला के लोग
श्रेणी:भोजपुरी-भाषा के लेखक
श्रेणी:भोजपुरी-भाषा के कवि
हज

**हज** मुसलमान लोगन के सालाना धार्मिक जात्रा हवे जेह में दुनिया भर से लोग सउदी अरब के मक्का शहर पहुँचेला आ एह जतरा के बिबिध रसम पूरा करे ला। हज, इस्लाम धरम के पाँच गो आधार में से एक हवे, बाकी नमाज, ज़कात, सलात आ शहादा हवें। एक तरह से ई हर मुसलमान के धार्मिक कर्तब्य हवे कि ऊ अपना जिनगी में एक बेर हज करे जाव। धार्मिक रूप से हर ब्यक्ति खाती ज़रूरी बतावल गइल हवे आ सेहत एह लायक होखे आ खर्चा उठावे के सकत होखे, इस्लाम के माने वाला हर मर्द औरत के ई जात्रा करे के बिधान हवे।

मुसलमान लोग माने ला कि इहाँ हजारन साल पहिले से, पैगंबर अब्राहम (जिनके लोग हजरत इब्राहीम कहे ला) के समय से धार्मिक यात्रा चले ला। बीच में इहाँ मूर्ती के पूजा आ लग-अलग किसिम के मत वाला लोग के धार्मिक रसम भी होखे लागल रहे, पैगंबर मुहम्मद द्वारा पुरनकी रिवाज सभ के दोबारा अस्थापित कइल गइल आ बाकी सभ पूजा बंद करवावल गइल।

हज के जात्रा इस्लामी कैलेंडर के आखिरी महीना जिल-हिज में होला आ चंद्रमा पर आधारित होखे के कारण ई अंग्रेजी कैलेंडर के तुलना में घसकत रहे ला।

## बाहरी कड़ी
* हज में क्या करते हैं लोग, रेडियो डायेचविले पर।

श्रेणी:इस्लाम
मक्का (शहर)

**मक्का** सउदी अरब देस के हेजाज प्रांत में एगो शहर बा जे मुसलमान लोग के पबित्र अस्थान हवे आ हेइजे साल में एक बेर मुसलमान लोग के भारी जमावड़ा होला जब ऊ लोग पबित्र तीर्थजात्रा हज करे आवे ला। शहर जेद्दा से करीब 70 किलोमीटर भीतर के ओर एगो पातर घाटी में बा आ मदीना से ई लगभग 340 किलोमीटर दक्खिन में पड़े ला।

शहर के आपन आबादी करीब बीस लाख बा बाकी हज के समय में एकरा तीन गुना तक ले लोग इहाँ आवे ला।

## संदर्भ
तान (भओतिकी)

भौतिकी मे, **तान** अईसन बर के कहल जाना जवन केवनो रसरी, सुता, सिकरी आ एखिनिये नियन चीझन प लागेला। तान चाँप के बिपरित होला।

परमानु अस्तर प, जेखानी अनु चाहे परामानु एक दोसरा ले दूर घीचल जालऽसन आ बीभव उर्जा प्राप्त कऽ लेवेलऽसन तेखानी दुन्नो के एक्के जोर धरे ला जेवन बर लागेला तवन तान कहाला।
रूबिक्स क्यूब

**रूबिक्स क्यूब** (Rubik's Cube) चाहे **मैजिक क्यूब** एक किसिम के 3D खेलौना हवे जेह में 3x3 पीस वाला एगो क्यूब (घन) के ओकरे छहों साइड के अलग-अलग रंग अनुसार सेट करे के होला। ई एक तरह के दिमागी कसरत वाला गेम हवे। एकर आबिस्कार हंगरी देस के आर्किटेक्ट एर्नो रूबिक द्वारा 1974 में कइल गइल। रूबिक एकरा के बेचे के अधिकार 1980 में आइडल टॉय कार्प नाँव के कंपनी के दिहलें आ एही साल ई जर्मनी के सभसे टॉप के पजल गेम के अवार्ड जितलस। एगो आँकड़ा अनुसार साल 2009 तक ले एकर 350 मिलियन (3500 लाख) पीस बिका चुकल रहे।

रूबिक के बनावल क्यूब 3x3 के रहल। बाद में एकर अउरी वर्शन भी बनलें जेह में 4x4 (रूबिक्स रिवेंज) आ 5x5 (प्रोफेसर्स क्यूब) शामिल बाड़ें। अबतक एकरे अलावा अउरी कई कंबीनेशन वाला क्यूब बनावल जा चुकल बाड़ें।

पहिले के समय में एकरा के सफलता से ठीक-ठीक बना ले जाए के उपलब्धी बूझल जाय। बाद में एकरा के कम से कम समय में, चाहे सभसे कम चाल (घुमाव) में सोझुरा लेवे के प्रतियोगिता होखे लागल। एकरा के सोझुरा के बना लेवे के साल्व कइल कहल जाला आ अबले कई किसिम के एल्गोरिथम खोजल जा चुकल बाड़े जिनहन के अनुसार एकरा के साल्व कइल जा सकत बाटे।

## इहो देखल जाय
* शतरंज (चेस)

## संदर्भ

## बाहरी कड़ी

* How to Solve a Rubik's Cube, wikiHow पर।
* How to solve the Rubik's Cube?, ruwix.com पर।

श्रेणी:खेलौना
समय अवकलन

**समय अवकलन** समय के सपेक्ष मे केवनो फलन के अवकलन होखेला।

## चिन्ह

समय अवकलन के लउकावे ला कय गो चिन्ह के परयोग कइल जाला जेहमे सभे से सरल लेबनीज के चिन्ह हऽ:

:\frac {dx} {dt}

भौतिकी मे एगो आउर चिन्ह के परयोग होखेला जेवना मे फलन के ऊपर एगो बिंदू लगाई के होकर समय अवकलन के लऊकावल जाला आ हेकरा न्यूटन के चिन्ह कहल जाला:

:\dot{x}

उंच समय अवकलनो के परयोग होखेला। समय के सापेक्ष मे दोसरका अवकलन के अइसे लिखल जाला:

:\frac {d^2x} {dt^2}

जेकर छोटहन रूप \ddot{x} हऽ।

कोनो सादिक जइसे:

: \vec V = \left[ v_1,\ v_2,\ v_3, \cdots \right] \ , 

के समय अवकलन के होकर घटक सभ के समय अवकलन से बने वला सदिक होखेला:

: \frac {d \vec V } {dt} = \left[ \frac{ d v_1 }{dt},\frac {d  v_2 }{dt},\frac {d  v_3 }{dt}, \cdots \right] \ . 

## भओतिकी मे परयोग

समय अवकलन भौतिकी के एगो चिन्हल सिधांत हटे, कोनो बदलत स्तिथि सदीक x\, ला होकर समय अवकलन \dot{x} वेग आ दोसरका समय अवकलन \ddot{x} परवेग होला। कबो कबो आऊरो ऊंच अवकलन के परयोग होखेला: समय के सापेक्ष मे स्तिथि के तीसरका अवकलन के जरक कहल जाला। गति के लेखाचित्र आउर अवकलन देखीं।

भओतिकी मे बहुते बेसी समीकरन सभ मे समय के सापेक्ष पहिलका चाहे दोसरका अवकलन होला।भौतिकी के ढेरे मत्रक एक दोसरा के समय अवकलन होखेलऽसन:

* बर वेगमान के समय अवकलन बा।
* तागत ऊर्जा के समय अवकलन बा।
* बिद्युत धार बिद्यूत भार के समय अवकलन बा।

आ अईसन अईसन ढेरे मात्रक हवऽसन।

भओतिकी मे सदिक सभ के समय अवकलन कय हाली सोझा आवेला जइसे वेग। अईसन अवकलन मे सदिक के मान अउरी दिसा दून्नो समय प नीरभर होखेला।

### उदाहरन : बृतिय गती

उदाहरन बदे, मान लिहीं की एगो कन गोल बांट प चलऽता। होकर स्तिथि r=x\hat{\imath}+y\hat{\jmath} सदिक से लउकावल जाता, तऽ ओह कन के ध्रुवीय स्तिथि निर्देशांक हई होई:

:\begin{align}
x &= r  \cos(\theta) \\
y &= r \sin(\theta) 
\end{align}
 
उदाहरन बदे, मान लिहीं की , तऽ कोनो छन स्तिथि होई:

:\mathbf{r}(t) = r\cos(t)\hat{\imath}+r\sin(t)\hat{\jmath}

ई रूप देखावऽता की ***r***(*t*) से लउकावल गति एगो **r** त्रीज्या के बृत प होखऽता।

गती के इहो रूप ले वेग निकारल जा सकेला, जेवन की एह रूप के समय अवकलन होई। कोनो सदिक के समय अवकलन होकर घटक सभ के समय अवकलन ले बनल सदिक होखेला। एहिसे एहिजा वेग सदिक हई होई:

:
\begin{align}
\mathbf{v}(t) = \frac {d\,\mathbf{r}(t) }{dt} &= r \left[\frac{d\, \cos(t)}{dt}, \frac{d\, \sin(t)}{dt} \right] \\
 &= r\ [ -\sin(t),\  \cos(t)] \\
 &= [-y (t), x(t)].
\end{align}

एहिसे बृतिय गति मे भले स्तिथि ना बदले बाकिर वेग सुन्ना ना होखेला। वेग अउरी स्तिथी सादिक महे ९०° के कोन बनेला, जेकरा अदिक गुना ले सिध कईल जाई सकेला।

:\mathbf{v} \cdot \mathbf{r} = [-y, x] \cdot [x, y] = -yx + xy = 0\, . 

तब परवेग वेग के समय अवकलन होई:

:\mathbf{a}(t) = \frac {d\, \mathbf{v}(t)}{dt} = [-x(t), -y(t)] = -\mathbf{r}(t)\, .

एह परवेग सदिक के दिसा अक्ष देने होला जेकरा केंद्रक परवेग कहल जाला।
समय

समय (अंग्रेजी: time) एगो भओतिक राशि हऽ। जब समय बीतेला, तब घटना सभ होखेलऽसन।
अवकलन

**अवकलन** कोनो असल चरक वला फलन के मान मे होकर चरक मे बदलाव के साथे आवे वला बदलाव के भागा होखेला। अवकलन कलन के एगो जरूरी अउजार हटे। उदाहरन बदे, स्थिति सदिक के समय के सपेक्ष् अवकलन वेग होला: हेकरा ले ई नपाला की कोनो चीझ कतना हाली हाली आपन अस्थान मे परीबरतन करऽता।

खाली एगो चरक वला फलन के अवकलन कोनो निश्चित बिंदु प स्पर्श पाई के प्रवनता चाहे स्लोप देवेला। अवकलन सभ के एक से बेसी असल चरक वला फलन सभो जोरे परयोग कईल जा सकेला।

श्रेणी:गणित
परवेग

भौतिकी मे, **परवेग** समय के सापेक्ष वेग मे परिवरतन के दर के कहल जाला। न्यूटन के दोसरका नीयम के कहनाम ह कि कोनो चिझ प लागल कुल बर होकर परवेग के कारन होखेला। परवेग के एसआई एकाई न्यूटन प्रति वर्ग सेकंड होला। ई एगो सदिक राशि ह। बस्तु प लागल कुल बर के सदिक के दिशा आ होकर परवेग के दिशा एक्के होखेला।

उदाहरन बदे, जदि कोनो गाड़ी सून्ना वेग प चाहे रुकल होखे आ फेर चालू होइके सोझे आपन वेग अधिकावत चलस त होकरा लगे कुछुओ परवेग होखी। जदि गाड़ी मुड़ि जाऽतिया तऽ परवेग के दीसा दोसर होई जाई।

## परिभासा अउरी गुन

### अउसत परवेग

बस्तुअन के औसत परवेग वेग मे बदलाव (∆v) आउर समय मे बदलाव (∆t) के भागा होला।

:\bar{\mathbf{a}} = \frac{\Delta \mathbf{v}}{\Delta t}.

## संदर्भ

श्रेणी:भौतिकी
फोटोग्राफी

**फोटोग्राफी** एगो कला, टेकनीक आ प्रक्रिया हवे जेह में वास्तविक चीज से टकरा के लवटे वाला रोशनी के कौनों फोटोग्राफिक फ़िल्म भा सेंसर के जरिये रिकार्ड कइ के ओह चीज के तस्वीर (फोटो) हासिल कइल जाला। एह में इस्तेमाल होखे वाला यंत्र भा उपकरण कैमरा हवे जे लेंस द्वारा रोशनी के फिलिम चाहे सेंसर पर एकट्ठा करे ला आ केतना देरी ले ई प्रकाश एह सेंसेटिव सतह पर रिकार्ड होखी एहू पर नियंत्रण करे ला।

फोटोग्राफी के इस्तेमाल बिज्ञान, मैन्यूफैक्चरिंग, मीडिया वगैरह बिबिध क्षेत्रन में होला। पेशा के रूप में चुने वाला लोग फोटोग्राफर कहाला आ बहुत सारा लोग हाबी आ मनोरंजन के साधन के रूप में भी फोटोग्राफी करे ला। पुराना समय में, फिलिम फोटोग्राफी के दौर में ई महंग काम रहे हालाँकि, अब मोबाइल कैमरा के चलते फोटोग्राफी के चलन बहुत बढ़ गइल बाटे।
श्री कालभैरवनाथ मंदीर लोहसर

**काल भैरव मंदिर** अहमदनगर में एगो परसिद्ध मंदिर बा। भगवान शंकर के भयावह रूप काल भैरव के ई मंदिर अहमदनगर के पाथर्डी के लोहसरगांव में बा।

श्रेणी:हिंदू मंदिर
जिम कार्बेट नेशनल पार्क

**जिम कॉर्बेट नेशनल पार्क** () भारत के नेशनल पार्क सभ में सभसे पुरान नेशनल पार्क हवे जेकर अस्थापना हैली नेशनल पार्क के नाँव से 1936 में भइल। एकरे अस्थापना के मुख्य वजह बंगाल टाइगर के संरक्षण कइल रहे। बाद में कर नाँव बदल के परसिद्ध शिकारी आ प्रकृतिविद जिम कॉर्बेट के नाँव पर धरा गइल। प्रोजेक्ट टाइगर के तहत आवे वाला ई पहिला संरक्षित इलाका बनल।

## इहो देखल जाय
* तराई आर्क लैंडस्केप
* भारत के नेशनल पार्क सभ के लिस्ट

## संदर्भ

श्रेणी:भारत के नेशनल पार्क
रणथंभोर नेशनल पार्क

**रणथंभोर नेशनल पार्क** भारत के राजस्थान राज्य में एगो नेशनल पार्क बा। लगभग 392 वर्ग किलोमीटर के एरिया में बिस्तार लिहले एह नेशनल पार्क के अस्थापना भारत सरकार द्वारा 1955 में *सवाई माधोपुर गेम सैंक्चुअरी* के नाँव से भइल रहे आ 1973 में ई प्रोजेक्ट टाइगर के तहत सामिल कइल गइल। 1980 में एकरा के नेशनल पार्क के दर्जा मिलल। 1991 में एकर बिस्तार कइल गइल आ वर्तमान रकबा तबसे बाटे।

ई नेशनल पार्क बंगाल बाघ (बंगाल टाइगर) खाती जानल जाला। इहाँ से नगीचे के शहर जयपुर आ कोटा बाड़ें।

## संदर्भ

श्रेणी:भारत के नेशनल पार्क
भितरकनिका नेशनल पार्क

**भितरकनिका नेशनल पार्क** भारत के उड़ीसा राज्य के उत्तरी पूरबी हिस्सा में समुंदर किनारे के इलाका में एगो नेशनल पार्क बा। ई पार्क **भितरकनिका बनजीव अभयारण्य** के कोर एरिया हवे आ एकर रकबा  बाटे जबकि एकरे चारो ओर फइलल अभयारण्य (सैंक्चुअरी) के रकबा  बाटे। एकरा के नेशनल पार्क के दर्जा 16 सितंबर 1998 के मिलल आ 19 अगस्त 2002 के एकरा के यूनेस्को के रामसर स्थल में शामिल कइल गइल।

इहाँ समुंद्री पानी के घड़ियाल (साल्टवाटर क्रोकोडाइल) प्रमुख आकर्षण हवे। एकरे अलावा अजगर, किंग कोबरा (गोहुअन) आ अउरी कई किसिम के रेप्टाइल देखे के मिले लें। बिबिध प्रकार के चिरई आ मैंग्रोव के बिभिन्न प्रजाति सभ इहाँ के खास चीज हईं।

## संदर्भ

श्रेणी:भारत के नेशनल पार्क
गीर नेशनल पार्क

**[[Gir National park|गीर]] जंगल नेशनल पार्क** चाहे **गिर राष्ट्रीय उद्यान** भारत के गुजरात राज्य में एगो नेशनल पार्क आ बनजीव अभयारण्य बाटे। ई एशियाई सिंह सभ खाती परसिद्ध हवे।

## संदर्भ

श्रेणी:भारत के नेशनल पार्क
जॉर्ज एवरेस्ट

कर्नल सर **जॉर्ज एवरेस्ट** () एगो ब्रिटिश सर्वेयर आ भूगोलवेत्ता रहलें। सर एवरेस्ट 1830 से 1843 ले भारत के सर्वेयर जनरल रहलें। इनका के एह बात खाती जानल जाला कि इनहीं के नाँव पर दुनिया के सभसे ऊँच परबत चोटी माउंट एवरेस्ट के नाँव रखल गइल हवे।

## संदर्भ

श्रेणी:ब्रिटिश लोग
श्रेणी:भूगोलवेत्ता
श्रेणी:1790 में जनम
श्रेणी:1866 में निधन
चंद्रयान-2

**चंद्रयान-2** भारतीय अंतरिक्ष कार्यक्रम के तहत, चंद्रमा पर भेजल जाये वाला भारत के दुसरा अंतरिक्ष बिमान हवे। एकरे पहिले चंद्रयान-1 भेजल गइल रहे। इसरो द्वारा बिकसित आ बनावल एह यान के 22 जुलाई 2019 के 2.43 PM IST (09:13 UTC) पर सतीश धवन अंतरिक्ष केंद्र के लांच पैड से जीएसएलवी मार्क 3 राकेट द्वारा लांच कइल गइल। एह अंतरिक्ष यान से एगो चंद्र ऑर्बिटर, लैंडर आ चंद्र रोवर भेजल गइल।

## मकसद
चंद्रयान-2 के सभसे प्राथमिक मकसद बा ई देखावल कि भारतीय तकनीकी चंद्रमा के सतह पर "सॉफ्ट-लैंडिंग" करे में आ सतह पर रोवर चलावे में सक्षम बाटे। एकरे बाद बैज्ञानिक मकसद सभ में चंद्रमा के टोपोग्राफी, खनिज, तत्व सभ के मात्रा, चंद्रमा के बाहरी वायुमंडल (लूनर एक्सोस्फीयर), इहाँ मौजूद पानी आ बरफ के अध्ययन वगैरह शामिल बा। ऑर्बिटर चंद्रमा के सतह के नक्शा तइयार करी आ थ्री-डी व्यू जेनरेट करे में मदद करी। एह पर लागल राडार सतह के सर्वेक्षण करी आ मौजूद पानी के अध्ययन करी। दक्षिणी ध्रुव वाला इलाका में बरफ के रूप में जमल पानी के अध्ययन एह में शामिल बा। एकरे अलावा ई चंद्रमा पर मौजूद चट्टान-चूर्ण (रेगोलिथ) के मोटाई के अध्ययन करी जवना से इहाँ के माटी बनल बा।

## डिजाइन
ई मिशन जीएसएलवी मार्क 3 से लांच कइल गइल आ लिफ्ट-ऑफ द्रब्यमान लगभग  रहल। श्रीहरिकोटा दीप पर मौजूद सतीश धवन सेंटर से एकरा के लांच कइल गइल। , एह मिशन पर कुल खर्चा 978 करोड़ (लगभग ) आइल जेह में 603 एकरे अंतरिक्ष वाला हिस्सा पर आइल आ 375 खर्चा लांच करे के सिस्टम पर आइल। चंद्रयान-2 स्टैक के पहिले पृथिवी के पार्किंग ऑर्बिट में 170 किमी पेरीजी आ 40,400 किमी अपोजी पर लांच यान द्वारा अस्थापित कइल गइल।

## संदर्भ

## बाहरी कड़ी
* Official Chandrayaan-2 mission page , by the Indian Space Research Organisation
* GSLV-Mk III launcher , by the Indian Space Research Organisation

श्रेणी:इसरो
श्रेणी:भारत के अंतरिक्ष कार्यक्रम
श्रेणी:चंद्रमा पर जाए वाला मिशन
चंद्रयान-1

**चंद्रयान-1** भारत के चंद्रमा मिशन के पहिला अंतरिक्ष यान रहल। इसरो के बिकसित कइल आ संचालित ई यान चंद्रमा के बारे में बहुत सारा महत्व के जानकारी एकट्ठा करे में सफल भइल।

## संदर्भ

श्रेणी:भारत के अंतरिक्ष कार्यक्रम
श्रेणी:इसरो
श्रेणी:चंद्रमा पर जाए वाला मिशन
इत् संज्ञा

संस्कृत व्याकरण में **इत्** एगो संज्ञा हवे। संज्ञा के मतलब नाँव। उदाहरण खातिर माहेश्वर सूत्र सभ में अंतिम अक्षर सभ के नाँव **इत्** हवे। इनहना के जरूरत प्रत्याहार बनावे में पड़े ला। सूत्र में दिहल कौनों अक्षर के साथे इत् जोड़ के बोलल जाय तब ओह अक्षर आ ओह इत् के बीच के सगरी अक्षर सभ के बोध होला। पाणिनि के व्याकरण में नियम सभ के सूत्र के रूप में लिखे खातिर एह छोट नाँव सभ के महत्व हवे। एह तरीका से सगरी अक्षर बेर-बेर गिनावे के बजाय प्रत्याहार रुपी छोट नाँव से ओह अक्षर सभ के बूझल जा सके ला।

पाणिनि के *अष्टाध्यायी* में सुरुआत में दिहल माहेश्वर सूत्र नीचे दिहल जात बाने, एह में इत् सभ के मोट अच्छर में देखावल गइल बा:


1. अ इ उ **ण्**
2. ऋ ऌ **क्**
3. ए ओ **ङ्**
4. ऐ औ **च्**
5. ह य व र **ट्**
6. लँ **ण्**
7. ञ म ङ ण न **म्**
8. झ भ **ञ्**
9. घ ढ ध **ष्**
10. ज ब ग ड द **श्**
11. ख फ छ ठ थ च ट त **व्**
12. क प **य्**
13. श ष स **र्**
14. ह **ल्**


एह तरीका से 14 गो इत् सभ - **ण् क् ङ् च् ट् ण् म् ञ् ष् श् व् य् र् ल्** हवें। एह 14 गो के अलावा छठवाँ सूत्र में लँ में आवे वाला अ के भी इत् मानल गइल हवे। एकर बिधान अष्टाध्यायी के **उपदेशेऽजनुनासिक इत्** (1। 3। 2) सूत्र से होला जबकि बाकी 14 गो के बिधान **हलन्त्यम्** (1। 3। 3) सूत्र से होला।

## इत् संबंधी सूत्र
अष्टाध्यायी में इत् संबंधी सूत्र पहिला पाद के तिसरा भाग के सुरुआत में दिहल गइल बाड़ें:

* **उपदेशेऽजनुनासिक इत्** (1। 3। 2)
* **हलन्त्यम्** (1। 3। 3)
* **न विभक्तौ तुस्माः** (1। 3। 4)
* **आदिर्ञिटुडवः** (1। 3। 5)
* **षः प्रत्ययस्य** (1। 3। 6)
* **चुटू** (1। 3। 7)
* **लशक्वतद्धिते** (1। 3। 8)
* **तस्य लोपः** (1। 3। 9)

## इहो देखल जाय
* प्रत्याहार
* माहेश्वर सूत्र

## फुटनोट आ संदर्भ
### नोट


### संदर्भ

## स्रोत ग्रंथ

* 
* 

श्रेणी:संस्कृत व्याकरण
प्रत्याहार

**प्रत्याहार** संस्कृत व्याकरण में कई अक्षर सभ के एक साथ बतावे खातिर इस्तेमाल होखे वाला छोट नाँव हवें। माहेश्वर सूत्र सभ में दिहल खास तरीका से व्यवस्थित अक्षर सभ में से अलग-अलग अक्षर समूह के चिन्हित करे खाती प्रत्याहारन के इस्तेमाल होला। सूत्र में दिहल अंतिम अक्षर सभ के इत् संज्ञा होले आ कौनों अक्षर के साथ आगे आवे वाला इत् जोड़ के प्रत्याहार बनावल जा सके लें। गणना के अनुसार माहेश्वर सूत्र सभ से कुल 281 प्रत्याहार बनावल संभव बा हालाँकि, पाणिनि अपना व्याकरण (*[[अष्टाध्यायी]]*) में 42 प्रत्याहार सभ के इस्तेमाल कइले बाने। जबकि दू गो प्रत्याहार बाद के बिद्वान लोग के बनावल हवे। एह तरीका से संस्कृत व्याकरण में कुल 44 गो प्रत्याहार के इस्तेमाल भइल बा।

## रचना
अष्टाध्यायी में इनहन के बिधान नीचे दिहल सूत्र से होला:
:**आदिरन्त्येनसहेता** (1।1।70)
लघुकौमुदी में एह सूत्र के वृत्ति बा - *अन्त्येनेता सहित अदिर्मध्यगानां स्वस्य च संज्ञा स्यात्* । अंतमे आवे वाला इत् के साथ सुरुआती अक्षर, अपना आ बीचा में आवे वाला सगरी अक्षर सभ के संज्ञा (नाँव) होला। 

मतलब कि एह प्रत्याहार सभ के रचना माहेश्वर सूत्र के कौनों अक्षर आ *इत्* के जोड़ के होला आ ओह खास अक्षर आ इत् के बीचा में जेतना अक्षर आवे लें उनहन में से *इत्* सभ के लोप करा के बाकी बचल अक्षर सभ के ओही नाँव बूझल जाला।

उदाहरण खाती *अक्* प्रत्याहार लिहल जाव तब माहेश्वर सूत्र में देखल जा सके ला कि **1. अ इ उ ण्** आ  **2. ऋ ऌ क्** में दिहल **अ इ उ ऋ ऌ** के गिनल जाई आ **ण्** आ खुद **क्** के लोप हो जाई। एह तरीका से प्रत्याहार **अक्** = **अ इ उ ऋ ऌ**। मने कि पाणिनि के व्याकरण में जहाँ *अक्* कहल जाय ओकर मतलब कि एकरा से *अ इ उ ऋ ऌ* के बोध होखी। *अक्* एह तरीका से *अ इ उ ऋ ऌ* सभ के कोड नाँव हवे।

## लिस्ट

## संदर्भ

श्रेणी:संस्कृत व्याकरण
सदाबहार

**सदाबहार** (अंग्रेजी आ बैज्ञानिक नाँव: *Catharanthus*, *कैथेरेन्थस*) फूलदार पौधा सभ के एगो जाति हवे। एह पौधा सभ में बारहों महीना फूल फुलालें जेकरा चलते इनहना के सदाबहार नाँव दिहल गइल हवे। एह फूल के कुल आठ गो प्रजाति पावल जालीं जिनहन में गुलाबी सदाबहार *कैथेरेंथस रोस़स (Catharanthus roseus)* बहुतायत से मिले ला। एह आठ गो प्रजाति सभ में से सात गो मैडागास्कर के मूल पौधा हवें जबकि एक ठो *कैथेरेंथस पुसिलस (C. pusillus)* भारत आ श्रीलंका के मूल पौधा हवे। एकर अंग्रेजी नाँव यूनानी भाषा से आइल हवे जेकर अरथ "शुद्ध फूल" होला। बैज्ञानिक रूप से ई *एपोसाइनेसी (Apocynaceae)* परिवार के पौधा हवें जेह में *विंका* जाति के पौधा भी आवे लें। *कैथेरेंथस* आ *विंका* दुनों जाति के कई पौधा सभ के अंग्रेजी में आम नाँव *पेरिविंकल* से भी जानल जाला। खुद गुलाबी सदाबहार के पहिले *विंका रोसस* के नाँव से विंका जाति में रखल गइल रहे।

पौधा झाड़ीनुमा होला आ फूल पाँच पंखुरी वाला होलें।

इनहन में से कई प्रजाति सभ के जड़ी-बूटी के रूप में इस्तेमाल होला। आधुनिक बैदकी में भी इनहन के इस्तेमाल होला आ करीबन 130 किसिम के एल्केलाइड निकासल जालें जिनहन में दवाई के गुन होला।

## प्रजाति
एह पौधा के कुल आठ गो प्रजाति पावल जाली:
* *Catharanthus coriaceus* Markgr. – मैडागास्कर
* *Catharanthus lanceus* (Bojer ex A.DC.) Pichon – मैडागास्कर
* *Catharanthus longifolius* (Pichon) Pichon – मैडागास्कर
* *Catharanthus ovalis* Markgr. – मैडागास्कर
* *Catharanthus pusillus* (Murray) G.Don. – भारत, श्रीलंका, पच्छिमी हिमालय
* *[[गुलाबी सदाबहार|Catharanthus roseus]]* (L.) G.Don. – (अंग्रेजी नाँव: Madagascar periwinkle, old-maid, rosy periwinkle, pink periwinkle) – मैडागास्कर, इटली में प्राक्रितीकरण हो चुकल बा, दक्खिन एशिया, ऑस्ट्रेलिया, अमेरिका देस के दक्खिनी हिस्सा, मध्य अमेरिका क्षेत्र, भारत आ अउरी कई गो समुंद्री दीप सभ पर
* *Catharanthus scitulus* (Pichon) Pichon – मैडागास्कर
* *Catharanthus trichophyllus* (Baker) Pichon – मैडागास्कर, भारत में सदाबहार या बारहमासी के नाँव से जानल जाला

## गैलरी

Flowers of Catharanthus roseus .jpg|गुलाबी सदाबहार के गुलाबी फूल
Vinca Cooler Raspberry Red 1zz.jpg|गहिरा लाल रंग के किसिम, गुलाबी सहाबहार के
Delhi-Rajasthan 8-6-12 to 12-6-12 217.JPG|सफ़ेद फूल वाली किसिम, गुलाबी सदाबहार
Red flower.JPG|लाल रंग के किसिम
Catharanthus trichophyllus - Botanischer Garten, Dresden, Germany - DSC08556.JPG|*Catharanthus trichophyllus*
Catharanthus pusillus (Tiny Periwinkle) W IMG 3208.jpg|*Catharanthus pusillus*


## इहो देखल जाय
* गुलाबी सदाबहार
* गुड़मार

## संदर्भ

## बाहरी कड़ी
	

* 
* 

श्रेणी:कैथेरेंथस
श्रेणी:सजावटी पौधा
श्रेणी:फूलदार पौधा
श्रेणी:जड़ीबूटी
श्रेणी:आयुर्वेद में इस्तेमाल होखे वाला पौधा
टाइप प्रजाति

**टाइप प्रजाति** चाहे **टाइप स्पीशीज** जीवबैज्ञानिक नाँव रखे के तरीका में कौनों प्रजाति के नाँव होला जे अपने जाति (जीनस) से सभसे परमानेंट तरीका से प्रतिनिधित्व करे। एकर बैज्ञानिक नाँव *स्पेशिया टिपिका* हवे; मने कि ओह जाति के सभसे टिपिकल प्रजाति।

मूल रूप से ई तरीका जंतु बिज्ञान में बेहतर ढंग से इस्तेमाल होला, हालाँकि बनस्पति शास्त्र में भी ई कांसेप्ट कुछ जगह इस्तेमाल होला। उदाहरण खाती सदाबहार (कैथेरेंथस) पौधा सभ के एगो जाति हवे आ गुलाबी सदाबहार (कैथेरेंथस रोस़स) एकरा सभसे बहुतायत से पावल जाए वाली आ सभसे नीक से एह जाति के प्रतिनिधित्व करे वाली प्रजाति हवे; मने कि एह जाति के *टाइप* प्रजाति हवे। जीव बिज्ञान में टाइप के अरथ होला कौनों जाति/प्रजाति सभ के सभसे नीक प्रतिनिधित्व करे वाला नमूना।

श्रेणी:जीव बिज्ञान
गुलाबी सदाबहार

**गुलाबी सदाबहार** (*Catharanthus roseus*, *कैथेरेंथस रोज़स/रोस़स*) एगो फूलवाला पौधा के प्रजाति हवे जे सदाबहार (कैथेरेंथस जाति) के आठ गो प्रजाति सभ में से एक हवे। सदाबहार सभ में बारहों महीना फूल फुलालें आ एह सदाबहार में फूल गुलाबी भा सफेद रंग के होलें। अंग्रेजी में एकरा के *पिंक पेरिविंकल* (Pink periwinkle) कहल जाला। मूल रूप से ई मैडागास्कर के पौधा हवे हालाँकि अब लगभग पूरा दुनिया में गरम आ कुछ गरम (शीतोष्ण) इलाका सभ में होला। भारत-पाकिस्तान में ई आम सजावटी पौधा हवे जेकरा लोग अपना घरे कियारी भा गमला में लगावेला।

एह पौधा के सोर, पतैई आ फूल सभ के जड़ी-बूटी नियर इस्तेमाल होला। आधुनिक मेडिकल साइंस में एकरे पौधा से निकासल एल्केलाइड सभ के कई बेमारी सभ के इलाज में इस्तेमाल होला।

## गैलरी

File:Catharanthus roseus in Kerala.jpeg|केरल में गुलाबी सदाबहार
Catharanthus roseus flower bud, Burdwan, West Bengal, India 12 09 2012.JPG|फुलाए से पहिले एगो कोंढ़ी, पच्छिम बंगाल में
Catharanthus roseus MHNT.BOT.2005.0962.jpg|फर आ बीया
Catharanthus roseus Madagascar periwinkle White.JPG|सफेद रंग के किसिम
Catharanthus roseus-Red flowers of Madagascar Periwinkle 2.JPG|लाल रंग के किसिम
File:Catharanthus roseus Prague 2017 1.jpg|पूरा पौधा


## संदर्भ

## बाहरी कड़ी
*

श्रेणी:फूल
श्रेणी:आयुर्वेद में इस्तेमाल होखे वाला पौधा
श्रेणी:जड़ीबूटी
श्रेणी:सजावटी पौधा
श्रेणी:कैथेरेंथस
लेह

**लेह** भारत के लद्दाख क्षेत्र में एगो कस्बा बाटे जे लेह जिला के प्रशासनिक मुख्यालय हवे। ई पुराना समय में लद्दाखी राजघराना के राजधानियो रहे। लेह शहर 3,524&nbsp;मीटर (11,562&nbsp;फीट) के ऊँचाई पर बसल बा आ इहाँ के आबादी लगभग तीस हजार बाटे। ई शहर जम्मू काश्मीर के राजधानी श्रीनगर से नेशनल हाइवे नं. 1 द्वारा जुड़ल बा आ लेह-मनाली हाइवे एकरा के हिमाचल प्रदेश के शहर मनाली से जोड़े ला। हिमालय पार के पहाड़ी इलाका में एतना ऊँचाई पर बसल एह शहर के जलवायु ठंढा रेगिस्तानी प्रकार के जलवायु हवे बाकी अचानक बर्फबारी आ अचानक होखे वाली बरखा के बाढ़ (फ्लैश फ्लड) से परभावित इलाका हवे। 2010 में अइसने एगो अचानक बाढ़ से इहाँ काफी नोकसान भइल रहे।

## संदर्भ

श्रेणी:लद्दाख
श्रेणी:लेह जिला
राष्ट्रीय नागरिक पंजिकरन

**राष्ट्रीय नागरिक पंजिकरन** चाहे **एनआरसी** एगो पंजी हऽ जेकरा मे भारत के मय वास्तविक नगरिकन के नाम बाटे। ई पाँजी पहिलका हाली 1951 के जनगनना के बाद बनल रहे। अबहिन असम मे एनआरसी के बदलल जाता आ ऊ लोग के नाम जोड़ल जाता जे 24 मार्च 1971 ले केवनो चुनाओ मे भाग लिहले होखस भा केवनो सरकारी कागज बनवइले होखस, जे 24 मार्च 1971 से पहिले भारत मे हुनकर उपस्तिथि के साबित करी।

एनआरसी के बदले के काज 2013 मे चालू भइल, जब उच्च न्यायालय होकरा बदले के आदेश दिहलस। तहिए ले उच्च न्यायालय हेकरा प नजर राखऽता। संवसे काज के श्री प्रतीक हजेला जी अगोरऽतानी।

श्रेणी:भारत
टिम बर्नर्स-ली

सर **टिमोथी जॉन बर्नर्स-ली** एगो अंगरेज इंजीनियर आ बैज्ञानिक हवें। इनके परसिद्धि वल्ड वाइड वेब के बनावेवाला के रूप में बा आ आजकाल्ह ई ऑक्सफोर्ड युनिवर्सिटी आ मैसाचुसेट्स युनिवर्सिटी में प्रोफेसर बाड़ें।

## संदर्भ

श्रेणी:ब्रिटिश लोग
श्रेणी:जियत लोग
श्रेणी:1955 में जनम
पाणिनि

thumb|पाणिनि
महर्षि **पाणिनि** (6वीं सदी ईपू से 4थी सदी ईसापूर्ब के बीच) एगो प्राचीन भारतीय भाषाशास्त्री, वैयाकरण आ बिद्वान रहलें। इनके जनम अस्थान भारतीय उपमहादीप के उत्तरी पच्छिमी हिस्सा में, महाजनपद काल में गांधार के मानल जाला जे वर्तमान में पाकिस्तान देस में बा। पाणिनि के भाषा बिज्ञान के पिता के उपाधि दिहल जाला आ इनके परसिद्धि के कारण इनके ग्रंथ *[https://hi.m.wikipedia.org/wiki/%E0%A4%85%E0%A4%B7%E0%A5%8D%E0%A4%9F%E0%A4%BE%E0%A4%A7%E0%A5%8D%E0%A4%AF%E0%A4%BE%E0%A4%AF%E0%A5%80 |अष्टाध्यायी]* हवे।
पाणिनि के *अष्टाध्यायी* सूत्र-शैली में लिखल संस्कृत व्याकरण के ग्रंथ हवे। एह में आठ अध्याय में 3,959 सूत्र बाड़ें जिनहन में व्याकरण आ भाषा बिज्ञान के नियम बतावल गइल बाड़ें। एह ग्रंथ पर बाद के  बिद्वान लोग भाष्य लिखल जेह में पतंजलि के महाभाष्य सभसे प्रमुख हवे। अष्टाध्यायी वेदांग के हिस्सा व्याकरण के आधार ग्रंथ हवे आ बाद के सगरी संस्कृत व्याकरण एकरा के आधार मान के चलेला। पाणिनि के भाषा संबंधी व्यवस्था से शाइत परभावित हो के भरत मुनि नाट्य-नृत्य वगैरह के आपन ग्रंथ लिखलें आ पाणिनि के ग्रंथ पर बौद्ध बिद्वान लोग भी बिचार कइल आ ग्रंथ लिखल।

पाणिनि के बतावल संधि-समास के नियम सभ के आधुनिक भाषा बिज्ञान में भी आधारभूत दर्जा हासिल बा आ ई संस्कृत के ध्वनीशास्त्र के समझे के आधार के रूप में इस्तेमाल होखे लें।

## संदर्भ

श्रेणी:संस्कृत व्याकरण
श्रेणी:प्राचीन भारत के लोग
निरुक्त

**निरुक्त** भा **निरुक्तशास्त्र** भारतीय बिद्या हवे जेह में भाषा के बिकास पर बिचार कइल जाला। ई वेद के समझे-बूझे खातिर रचित छह गो वेदांग सभ में से एक हवे आ व्याकरण के साथे एकर नगीचे के संबंध बा। देश, काल आ अइसहीं अन्य कारण से शब्द में जवन बदलाव होला, अरथ में जवन बिकास होला, ओही के बिचार के निरुक्त कहल जाला।

आधुनिक शास्त्र सभ में ई शब्दइतिहास (Etymology) नियर बिद्या हवे। प्राचीन भारत में एकर बिकास हजारन साल पहिले भइल आ ई भारतीय शास्त्र सभ के प्रमुख अंग हवे। महर्षि यास्क के ग्रंथ निरुक्तशास्त्र एह बिद्या के आधार हवे, जबकि ऊ खुदे अपने ग्रंथ में अपना से पहिले भइल निरुक्तकार लोग के हवाला मजिगरे दिहले बाने।

## संदर्भ

श्रेणी:भारतीय भाषाबिज्ञान
श्रेणी:संस्कृत